CELEX: 32018D1700
Language: fi
Date: 2018-11-06 00:00:00
Title: Neuvoston täytäntöönpanopäätös (EU) 2018/1700, annettu 6 päivänä marraskuuta 2018, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta

13.11.2018   
               
               
                  FI
               
               
                  Euroopan unionin virallinen lehti
               
               
                  L 285/78
               
            
         NEUVOSTON TÄYTÄNTÖÖNPANOPÄÄTÖS (EU) 2018/1700,
         annettu 6 päivänä marraskuuta 2018,
         Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisestä arvonlisäverojärjestelmästä 28 päivänä marraskuuta 2006 annetun neuvoston direktiivin 2006/112/EY (1) ja erityisesti sen 395 artiklan 1 kohdan,
         ottaa huomioon Euroopan komission ehdotuksen,
         sekä katsoo seuraavaa:
         
                     (1)
                  
                  
                     Direktiivin 2006/112/EY 287 artiklan 15 kohdan nojalla Slovenia voi myöntää vapautuksen arvonlisäverosta sellaisille verovelvollisille, joiden vuosittainen liikevaihto on enintään 25 000 euroa.
                  
               
                     (2)
                  
                  
                     Neuvoston täytäntöönpanopäätöksellä 2013/54/EU (2) Slovenialle annettiin lupa myöntää direktiivin 2006/112/EY 287 artiklan 15 kohdasta poiketen 31 päivään joulukuuta 2015 saakka vapautus arvonlisäverosta sellaisille verovelvollisille, joiden vuosittainen liikevaihto on enintään 50 000 euroa. Päätöksen 2013/54/EU soveltamisaikaa pidennettiin neuvoston täytäntöönpanopäätöksellä (EU) 2015/2089 (3)31 päivään joulukuuta 2018 saakka.
                  
               
                     (3)
                  
                  
                     Slovenia on pyytänyt kirjeessään, jonka komissio on kirjannut vastaanotetuksi 22 päivänä toukokuuta 2018, lupaa vapauttaa edelleen arvonlisäverosta sellaiset verovelvolliset, joiden vuosittainen liikevaihto on enintään 50 000 euroa.
                  
               
                     (4)
                  
                  
                     Komissio toimitti Slovenian hakemuksen muille jäsenvaltioille direktiivin 2006/112/EY 395 artiklan 2 kohdan toisen alakohdan mukaisesti 25 päivänä kesäkuuta 2018 päivätyllä kirjeellä. Komissio ilmoitti Slovenialle 26 päivänä kesäkuuta 2018 päivätyllä kirjeellä saaneensa kaikki pyynnön arviointia varten tarvittavat tiedot.
                  
               
                     (5)
                  
                  
                     Slovenian toimittamien tietojen mukaan noin 48 prosentilla arvonlisäverovelvollisiksi rekisteröidyistä verollinen liikevaihto oli vuoden 2017 lopussa alle 50 000 euroa. Nämä verovelvolliset vastasivat vain yhtä prosenttia kokonaisliikevaihdosta; niiden verovelvollisten osuus, joiden verollinen liikevaihto oli alle 25 000 euroa, vastasi 0,3:a prosenttia kokonaisliikevaihdosta.
                  
               
                     (6)
                  
                  
                     Koska pienillä yrityksillä on korkeamman raja-arvon vuoksi vähemmän arvonlisäverovelvoitteita ja ne voivat toisaalta valita edelleen tavanomaiset arvonlisäverojärjestelyt direktiivin 2006/112/EY 290 artiklan mukaisesti, Slovenialle olisi myönnettävä lupa jatkaa toimenpiteen soveltamista rajoitetun ajan 31 päivään joulukuuta 2021 saakka.
                  
               
                     (7)
                  
                  
                     Direktiivin 2006/112/EY 281–294 artiklan säännöksiä, jotka koskevat pienten yritysten erityisjärjestelmää, ollaan parhaillaan tarkastelemassa uudelleen, joten on mahdollista, että direktiivi, jolla muutetaan kyseisiä artikloja, tulee voimaan ennen kuin poikkeuksen voimassaoloaika päättyy 31 päivänä joulukuuta 2021, ja sillä asetetaan päivämäärä, josta lähtien jäsenvaltioiden on sovellettava kansallisia säännöksiä. Siinä tapauksessa tätä päätöstä ei tulisi enää soveltaa.
                  
               
                     (8)
                  
                  
                     Poikkeuksella ei ole vaikutuksia arvonlisäverosta kertyviin unionin omiin varoihin, koska Slovenia tekee kompensaatiolaskelman neuvoston asetuksen (ETY, Euratom) N:o 1553/89 (4) 6 artiklan mukaisesti.
                  
               
                     (9)
                  
                  
                     Sen vuoksi täytäntöönpanopäätös 2013/54/EU olisi muutettava tämän mukaisesti,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Korvataan täytäntöönpanopäätöksen 2013/54/EU 2 artiklan toinen kohta seuraavasti:
            
               ”Sitä sovelletaan 1 päivästä tammikuuta 2013 alkaen seuraavista päivämääristä aikaisimpaan saakka:
               
                           a)
                        
                        
                           31 päivä joulukuuta 2021;
                        
                     
                           b)
                        
                        
                           se päivä, josta lähtien jäsenvaltioiden on sovellettava niitä kansallisia säännöksiä, joita niiden edellytetään hyväksyvän siinä tapauksessa, että direktiivin 2006/112/EY pienten yritysten erityisjärjestelmää koskevan 281–294 artiklan muuttamista koskeva direktiivi tulee voimaan.”
                        
                     
         
         
            2 artikla
            Tämä päätös on osoitettu Slovenian tasavallalle.
         
         
            Tehty Brysselissä 6 päivänä marraskuuta 2018.
            
               
                  Neuvoston puolesta
               
               
                  Puheenjohtaja
               
               H. LÖGER
            
         
         
            (1)  EUVL L 347, 11.12.2006, s. 1.
         
            (2)  Neuvoston täytäntöönpanopäätös 2013/54/EU, annettu 22 päivänä tammikuuta 2013, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide (EUVL L 22, 25.1.2013, s. 15).
         
            (3)  Neuvoston täytäntöönpanopäätös (EU) 2015/2089, annettu 10 päivänä marraskuuta 2015, Slovenian tasavallalle annettavasta luvasta ottaa käyttöön yhteisestä arvonlisäverojärjestelmästä annetun direktiivin 2006/112/EY 287 artiklasta poikkeava erityistoimenpide annetun täytäntöönpanopäätöksen 2013/54/EU muuttamisesta (EUVL L 302, 19.11.2015, s. 107).
         
            (4)  Neuvoston asetus (ETY, Euratom) N:o 1553/89, annettu 29 päivänä toukokuuta 1989, arvonlisäverosta kertyvien omien varojen lopullisesta yhdenmukaisesta kantomenettelystä (EYVL L 155, 7.6.1989, s. 9).